In nomine sancte et individue Trinitatis. Ego Hugo, Dei gratia Senonensis archiepiscopus, notum volo fieri omnibus hominibus quod Mainardus de Turni et Hisabel uxor ejus et filii ejusdem Mainardi, Josduinus cum uxore sua Ermanjard et Manasses et Petrus, donant et concedunt ecclesiae Pontiniaci XXXta IIIes solidos et VII denarios censuales quos habent in vineis de Altero Monte, cum garda et justicia eorumdem XXXta IIIes solidorum et VII denariorum. Donant etiam memorate ecclesiae gardam omnium vinearum quae appelantur de Altero Monte, preter Xcem solidos quos moniales de Fossiaco inibi habent, ubi possunt ponere gardam de domo sua; et totum usuarium nemoris sui de Ota quod appelatur Fai, quantumcumque fuerit necessarium fratribus ejusdem ecclesiae et animalibus eorum. Hanc donationem concessionemque se sub jurejurando in perpetuum ratam tenere confirmant. Hujus rei testes sunt: Guido de Salniaco, Gauterius Bozacré, monachi; Guillelmus clericus, Bovo, presbiter de Sancto Florentino, Sewinus Furans Canem, Herbertus, Evroardus, Stephanus de Campo Valone, Robertus Rex de Sancto Florentino, Bovo de Mercato, Theobaldus de Sancto Martino, Gislebertus de Asinariis, Petrus pelliparius, Theobaldus piscator. Actum in presentia nostra, anno dominice Incarnationis Mº Cº XLº VIIIº. Quod ut firmius stabiliusque permaneat presentem cartam nostro signatam voluimus esse sigillo.